Αριθ. C 269/34 Επίσημη Εφημερίδα των Ευρωπαϊκών Κοινοτήτων 14.10.91 
Γνωμοδότηση για την πρόταση κανονισμού του Συμβουλίου για την τροποποίηση του κανονισμού (ΕΟΚ) 
αριθ. 4060/89 για την κατάργηση των ελέγχων που διενεργούνται στα σύνορα των κρατών μελών στον 
τομέα των οδικών και εσωτερικών πλωτών μεταφορών (') 
(91/C 269/11) 
Στις 29 Απριλίου 1991, και σύμφωνα με το άρθρο 198 της Συνθήκης περί ιδρύσεως της Ευρωπαϊκής 
Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και 
Κοινωνικής Επιτροπής για την παραπάνω πρόταση. 
Το τμήμα μεταφορών και επικοινωνιών, στο οποίο ανατέθηκε η προετοιμασία των σχετικών εργασιών 
της ΟΚΕ, υιοθέτησε τη γνωμοδότηση του στις 12 Ιουνίου 1991, με βάση εισηγητική έκθεση του κ. 
Whitworth. 
Κατά την 288η σύνοδο ολομέλειας (συνεδρίαση της 3ης Ιουλίου 1991), η Οικονομική και Κοινωνική 
Επιτροπή υιοθέτησε την ακόλουθη γνωμοδότηση. 
1. Εισαγωγή 
1.1. Ο κανονισμός (ΕΟΚ) αριθ. 4060/89 της 21ης Δεκεμ­
βρίου 1989(2), ο οποίος τέθηκε σε ισχύ την 1η Ιουλίου 1990, 
ορίζει ότι ορισμένοι έλεγχοι, που αναφέρονται στο παράρ­
τημα του, και που αφορούν τα οδικά οχήματα και τα σκάφη 
των εσωτερικών πλωτών μεταφορών, δεν θα διενεργούνται 
πλέον ως συνοριακοί έλεγχοι, αλλά θα αποτελούν μέρος των 
συνήθων διαδικασιών ελέγχου που εφαρμόζονται χωρίς δια­
κρίσεις σε όλη την επικράτεια του κράτους μέλους. 
1.2. Οι εν λόγω έλεγχοι αφορούν την εφαρμογή ορισμένων 
οδηγιών και κανονισμών της Κοινότητας σχετικά με το 
βάρος, τις διαστάσεις, την καταλληλότητα των οδικών οχη­
μάτων, τα τεχνικά χαρακτηριστικά των σκαφών εσωτερικών 
πλωτών μεταφορών, τους κανόνες που διέπουν τις υπηρεσίες 
λεωφορείων και πούλμαν, την εφαρμογή της κοινωνικής 
νομοθεσίας, τη χρήση εξοπλισμού καταγραφής, κλπ. Καλύ­
πτονται επίσης οι εθνικοί έλεγχοι όσον αφορά την άδεια 
οδήγησης των οδηγών οχημάτων. 
1.3. Ο κανονισμός αποτελεί τμήμα του προγράμματος της 
Επιτροπής για την εγκαθίδρυση της εσωτερικής αγοράς στον 
τομέα των οδικών μεταφορών, στο οποίο δίνεται ιδιαίτερη 
έμφαση στο στόχο της ελεύθερης διακίνησης προσώπων και 
αγαθών διαμέσου των συνόρων, καθώς και στην άρση όλων 
των τεχνητών εμποδίων. 
1.4. Η παρούσα πρόταση αποσκοπεί στην επέκταση του 
κανονισμού του 1989 ώστε να καλυφθούν (και κατά συνέπεια 
να καταργηθούν ως συνοριακοί έλεγχοι) οι τεχνικοί έλεγχοι 
και επαληθεύσεις που απαιτούνται από τις διεθνείς συμβάσεις. 
Οι έλεγχοι αυτοί αφορούν τις διεθνείς οδικές μεταφορές επι­
κίνδυνων εμπορευμάτων και τις διεθνείς οδικές μεταφορές 
αλλοιώσιμων προϊόντων. Και οι δύο διέπονται από ευρωπαϊ­
κές συμβάσεις που έχουν υιοθετηθεί υπό την αιγίδα της Οικο­
νομικής Επιτροπής των HE για την Ευρώπη. Για την τήρηση 
των εν λόγω συμβάσεων προτείνεται όπως το παράρτημα του τροποποιημένου κανονισμού περιλαμβάνει τώρα λεπτομερείς 
κανόνες ελέγχου. 
1.5. Κατά συνέπεια, θα απαιτείται από τα κράτη μέλη να 
διενεργούν τους εν λόγω ελέγχους στο εσωτερικό τους, κατά 
τρόπο που δεν θα εισάγει διακρίσεις, και όχι ως συνοριακούς 
ελέγχους. 
2. Γενικές παρατηρήσεις 
2.1. Στη γνωμοδότηση της για την πρόταση του αρχικού 
κανονισμού του Συμβουλίου, που υιοθετήθηκε την 1η Ιουνίου 
1989(3), η ΟΚΕ υποστήριξε την πρόταση της Επιτροπής και 
θεώρησε σημαντικό ότι από το 1992 τα εσωτερικά σύνορα 
της Κοινότητας δεν θα αποτελούν πλέον εμπόδιο στις διεθνείς 
μεταφορές προσώπων ή αγαθών. Πράγματι, κάλεσε την Επι­
τροπή να προχωρήσει στη μείωση και άλλων ελέγχων οι 
οποίοι διενεργούνται ακόμη στα εσωτερικά σύνορα της Κοι­
νότητας. 
2.2. Η ΟΚΕ φρονεί ότι η παρούσα πρόταση είναι συνεπής 
με τη θέση που υιοθέτησε στη γνωμοδότηση της το 1989 και 
ότι, κατά συνέπεια, πρέπει να υποστηριχθεί κατά τον ίδιο 
τρόπο. 
2.3. Εντούτοις, κατά την ΟΚΕ, όπως απεφάνθη και το 1989, 
δεν θα πρέπει επιβάτες και αγαθά να υποβάλλονται σε υπερβο­
λικές καθυστερήσεις εξαιτίας των επανειλημμένων δειγματο­
ληπτικών ελέγχων που απαιτούνται. Συνεπώς, το τμήμα συνι­
στά όπως η παρούσα τροπολογία του κανονισμού προσθέσει 
στον κανονισμό (ΕΟΚ) αριθ. 4060/89 του Συμβουλίου τον 
όρο ότι το πιστοποιητικό, που έχει εκδοθεί από την αρμόδια 
αρχή κράτους μέλους, για όχημα που έχει υποβληθεί σε 
τεχνική επιθεώρηση, στην αρχή ή κατά τη διάρκεια του 
ταξιδιού του, και ευρέθη να πληροί τις σχετικές διατάξεις 
του παραρτήματος του κανονισμού (όπως θα τροποποιηθεί), 
θα πρέπει να γίνεται δεκτό από τις αρμόδιες αρχές των άλλων 
κρατών μελών ως επιβεβαίωση ότι το όχημα πληροί τους 
όρους, και έτσι να καθίσταται περιττή η ανάγκη για περαι­
τέρω δειγματοληπτικούς ελέγχους κατά τη διάρκεια του ίδιου 
ταξιδιού. 
(') ΕΕ αριθ. C 117 της 1.5. 1991, σ. 6. 
(2) ΕΕ αριθ. L 390 της 30. 12. 1990. σ. 18. (3) ΕΕ αριθ. C 194 της 31. 7. 1989, σ. 24. 
14.10.91 Επίσημη Εφημερίδα των Ευρωπαϊκών Κοινοτήτων Αριθ. C 269/35 
2.4. Μολονότι παρατηρεί ότι ο κανονισμός (ΕΟΚ) αριθ. 
4060/89 του Συμβουλίου αφορά μόνο τους ελέγχους της κατά­
στασης του οχήματος και του φορτίου του από τεχνικής 
πλευράς, η ΟΚΕ καλεί εκ νέου την Επιτροπή, όπως το έπραξε 
και στη γνωμοδότηση του 1989, να προχωρήσει στη μείωση 
και ορισμένων άλλων που ακόμη διενεργούνται στα εσωτε­
ρικά σύνορα της Κοινότητας, όπως οι κτηνιατρικοί και φυτο-
ϋγειονομικοί έλεγχοι. 
3. Ειδικά σχόλια 
3.1. Η ΟΚΕ πιστεύει ότι η Επιτροπή θα πρέπει να διευκρι­
νίσει την ακριβή σημασία του πρώτου εδαφίου της παραγρά­
φου Β), περίπτωση IV), του παραρτήματος: «Υπερφόρτωση 
(ανάλογα με τη χωρητικότητα των δεξαμενών).» 
3.2. Η ΟΚΕ καλεί την Επιτροπή να επιφέρει τις ακόλουθες 
αλλαγές/διορθώσεις στο Παράρτημα, Μέρος II: 
Βρυξέλλες, 3 Ιουλίου 1991. Ι. Έγγραφα 
Μετά τη λέξη «του οδηγού» να προστεθεί η φράση «κατά τη 
διακίνηση οχημάτων δεξαμενών.» 
Η φράση «οδηγίες ασφάλειας» να αντικατασταθεί με τη 
φράση «δελτίο κινδύνων». 
Το πιστοποιητικό έγκρισης κατά τη διακίνηση οχημάτων 
δεξαμενών και τύπου III, που εμφαίνεται στη φορτωτική επι­
βεβαιώνεται ως Ευρωπαϊκή Συμφωνία για τη διεθνή οδική 
μεταφορά επικίνδυνων ουσιών (ADR). 
III. «Πρόσθετος πυροσβεστήρας» αντικαθίσταται από πυρο­
σβέστη ρα(ες). 
«Ειδικός εξοπλισμός» αντικαθίσταται από «Εξοπλισμό σύμ­
φωνα με το ADR 260». 
Ο Πρόεδρος της 
Οικονομικής και Κοινωνικής Επιτροπής 
Francois STAEDELIN